ฟิทช์  อุตสาหกรรมโทรคมนาคมไทยมีปัจจัยเสี่ยงที่เพิ่มขึ้น
ฟิทช์ เรทติ้งส์ กล่าวในรายงานพิเศษที่เพิ่งเผยแพร่ว่า ผู้ประกอบการในอุตสาหกรรมโทรคมนาคมไทย ยังคงต้องเผชิญกับความเสี่ยงด้านโยบาย กฎหมาย และกฎระเบียบของอุตสาหกรรม
10 ก.ย. 2553

ฟิทช์ เรทติ้งส์ กล่าวในรายงานพิเศษที่เพิ่งเผยแพร่ว่า ผู้ประกอบการในอุตสาหกรรมโทรคมนาคมไทย ยังคงต้องเผชิญกับความเสี่ยงด้านโยบาย กฎหมาย และกฎระเบียบของอุตสาหกรรม
นายโอบบุญ ถิรจิต Associate Director ฝ่าย Corporates ของฟิทช์ กล่าวว่า “ถึงแม้ว่าการออกใบอนุญาตโทรศัพท์เคลื่อนที่ระบบ 3G จะเป็นจุดเริ่มต้นที่ดีในการพัฒนาโครงสร้างของอุตสาหกรรมโทรคมนาคมไทย   ระดับหนี้สินของผู้ประกอบการอาจปรับตัวเพิ่มขึ้นสูงอย่างมาก หากราคาประมูลของใบอนุญาตสูงกว่าที่คาดการณ์ไว้อย่างมีนัยสำคัญ อย่างไรก็ตามฟิทช์มองว่าผู้ประกอบการรายใหญ่สองราย ได้แก่ บริษัท แอดวานซ์ อินโฟร์ เซอร์วิส จำกัด (มหาชน) (อันดับเครดิตสากลระยะยาวสกุลเงินต่างประเทศ: ‘BBB+’/แนวโน้มเครดิตมีเสถียรภาพ) และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) (อันดับเครดิตสากลระยะยาวสกุลเงินต่างประเทศ: ‘BBB-’/แนวโน้มเครดิตมีเสถียรภาพ) จะมีฐานะการเงินที่สามารถรองรับการลงทุนที่เพิ่มขึ้นได้ โดยการเติบโตของรายได้จากการบริการที่ไม่ใช่เสียง (Non-voice revenue) จะช่วยให้กำไรจากการดำเนินงานของผู้ประกอบการปรับตัวดีขึ้นในระยะกลาง”